ΓΡΑΠΤΗ ΕΡΩΤΗΣΗ E-2349/02

υποβολή: Alexandros Alavanos (GUE/NGL) προς την Επιτροπή

(30 Ιουλίου 2002)

Θέμα: Προστασίαγροβιότοπου Σχοινιά

Σε ερωτήσεις μου (Ρ-2323/00(1) και Ε-0332/01(2)) για την ένταξη του Σχοινιά Αττικής στο Natura 2000 και την προστασία τουγροβιότοπου, η Επιτροπή επιφυλάχθηκε να δώσει σαφή απάντηση μετά τη διερεύνηση του σχετικού φακέλου και να λάβει θέση συνεκτιμώντας την αξία διατήρησης του τόπου και τα στοιχεία πουπέβαλαν οι ελληνικές αρχές .

Δεδομένου ότι εκκρεμεί στην Επιτροπή επίσημη σχετική καταγγελία ενώ το Συμβούλιο της Επικρατείας απέρριψε την προσφυγή οικολογικών οργανώσεων επειδή δενποβλήθηκε έγκαιρα, ερωτάται η Επιτροπή εάν έχει γίνει από πλευράς της σχετική διερεύνηση του φακέλου και εάνπάρχουν νεότερες εξελίξεις επί του θέματος.

(1) ΕΕ C 72 E της 6.3.2001, σελ. 193.

(2) ΕΕ C 261 E της 18.9.2001, σελ. 82.

Απάντηση της κας Wallstrm εξ ονόματος της Επιτροπής

(23 Σεπτεμβρίου 2002)

Στον χειρισμό του ζητήματος της καταγγελίας σχετικά με την κατασκευή του ολυμπιακού κέντρου κωπηλασίας και κανώ στον Σχοινιά-Μαραθώνα (Ελλάδα), στόχος της Επιτροπής ήταν α) να εξασφαλιστεί κατάλληλο καθεστώς προστασίας για την τοποθεσία, μέσω τηςπαγωγής της στο οικολογικό δίκτυο Natura 2000, που συνεστήθη δυνάμει της οδηγίας 92/43/ΕΟΚ(1), και β) να εξασφαλιστεί ότι η κατασκευή των ολυμπιακών εγκαταστάσεων κωπηλασίας και κανώ, καθώς και η μελλοντική διαχείριση της περιοχής θα είναι συμβατές με την προστασία και αποκατάσταση της αξίας της τοποθεσίας εις ό,τι αφορά την άγρια πανίδα και χλωρίδα.

Από την απάντηση της Επιτροπής στις προηγούμενες σχετικές ερωτήσεις (P-2323/00 και E-0332/01) του Αξιότιμου Μέλους του Κοινοβουλίου, οι ελληνικές αρχές κατέθεσαν περαιτέρω στοιχεία κα πραγματοποιήθηκαν πρόσθετες επαφές με αυτές. Το γεγονός αυτό τους επέτρεψε να βελτιώσουν τον σχεδιασμό του έργου ούτως ώστε να ελαχιστοποιηθούν οι απώλειες ενδιαιτημάτων και να βελτιωθεί η οικολογική ποιότητα της περιοχής μέσω της εφαρμογής του σχεδίου αποκατάστασης. Επιπλέον, πραγματοποιήθηκε πρόοδος προς την ίδρυση του Εθνικού Πάρκου, μέσω της δημοσίευσης της κοινήςπουργικής απόφασης για το σχέδιο διοίκησης και διαχείρισης του Εθνικού Πάρκου. Αποσαφηνήστηκαν περαιτέρω ορισμένα στοιχεία σχετικά με την εφαρμογή του προγράμματος αποκατάστασης τουγροβιότοπου και με το χρονικό πλαίσιο όλων των προτεινόμενων εργασιών. Εις ό,τι αφορά την εγκατάσταση και λειτουργία του φορέα διαχείρισης του Εθνικού Πάρκου, εκκρεμεί η θέσπιση της σχετικής εθνικής νομοθεσίας (Προεδρικού Διατάγματος).

Επιπλέον, τον Αύγουστο του 2002, οι ελληνικές αρχές πρότειναν τον χαρακτηρισμό της περιοχής Σχοινιά-Μαραθώνα ως τόπου κοινοτικού ενδιαφέροντος,ποβάλλοντας στην Επιτροπή τα κανονικά έντυπα δεδομένων για τον τόπο, έναν ψηφιακό χάρτη και τεκμηριωτικό φάκελο — απαραίτητες προϋποθέσεις για να προταθεί κάποιος τόπος γιαπαγωγή στο δίκτυο Natura 2000. Τα έγγραφα αυτά εξετάζονται από την Επιτροπή.

Ως εκ τούτου, φαίνεται να έχει επιτευχθεί σημαντική πρόοδος μέχρι στιγμής. Μόνον μετά την εξέταση των προσφάτως κατατεθέντων στοιχείων θα είναι η Επιτροπή σε θέση να συναγάγει έγκυρα συμπεράσματα ως προς την συμβατότητα της συνολικής πρότασης με την αξία του τόπου εις ό,τι αφορά τη διατήρηση της φύσεως και να κρίνει κατά πόσον η πρόταση είναι ικανοποιητική. Το γεγονός αυτό δεν αποκλείει το ενδεχόμενο να απευθυνθεί η Επιτροπή στις ελληνικές αρχές για ορισμένα ακόμη ζητήματα, ιδίως σχετικά με την εγκατάσταση, λειτουργία και χρηματοδότηση τον φορέα διαχείρισης του Εθνικού Πάρκου Σχοινιά-Μαραθώνα.

(1) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών ενδιαιτημάτων (οικοτόπων) καθώς και της άγριας πανίδας και χλωρίδας (ΕΕ L 206 της 22.7.1992).